Kun 16 år gammel trådte han som [[kadet]] ind i det [[Det britiske Ostindiske kompagni]]s [[hær]] og deltog i [[felttog]]et 1838—1840. Han beklædte efter krigen forskellige [[Offentlig forvaltning|administrationsposter]] i [[Ostindien]], indtil hans opposition mod den ostindiske regerings foranstaltninger foranledigede hans fjernelse. Han gik da 1852 tilbage til England, vendte imidlertid 1854 tilbage som [[resident]] i [[Lakhnau]] og fik 1857 som [[generalløjtnant]] [[overkommando]]en over den engelske hær mod [[Persien]], som han besejrede. Senere kæmpede han med dygtighed under [[Sepoyoprøret]], særlig ved Lakhnau, hvor han, efter en fuldstændig erobring af [[Awadh|Oudh]] 1858, overtog administrationen. Han blev medlem af det øverste regeringsråd i [[Kalkutta]], men måtte allerede 1860 af [[helbred]]shensyn vende tilbage til England. Oudh, der kaldtes ''[[Pierre Terrail de Bayard|Indiens Bayard]]'', var elsket af de indfødte, over hvem han havde stor indflydelse. Outram har skrevet ''Notes of the campaign in Scinde and Afghanistan'' (London 1840) og ''The conquest of Scinde'' (London 1846).
Historie